Oficialusis leidinys L 287 , 24/10/1998 p. 0041 - 0044



Komisijos Sprendimas 1998 m. spalio 13 d. dėl statybos produktų atitikties atestavimo tvarkos, susijusios su kelių statybos produktais, pagal Tarybos direktyvos 89/106/EEB 20 straipsnio 2 dalį (pranešta dokumentu Nr. C(1998) 2925) (tekstas svarbus EEE) (98/601/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su pakeitimais, padarytais Direktyva 93/68/EEB [2], ypač į jos 13 straipsnio 4 dalį, kadangi reikalaujama, kad Komisija produktų atitikties atestavimui pasirinktų vieną iš dviejų tvarkų, nurodytų Direktyvos 89/106/EEB 13 straipsnio 3 dalyje, kuri būtų "mažiausiai sudėtinga ir saugos reikalavimus atitinkanti galima tvarka"; kadangi tai reiškia, kad būtina nuspręsti, ar konkrečiam produktui ar produktų grupei yra būtina gamyklos produkcijos kontrolės sistema, už kurią atsako gamintojas ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi 13 straipsnio 4 dalyje minėtiems kriterijams, būtinas patvirtintos sertifikavimo įstaigos įsikišimas; kadangi 13 straipsnio 4 dalis reikalauja, kad taip nustatyta tvarka turi būti nurodyta įgaliojimuose ir techninėse specifikacijose; kadangi todėl pageidautina apibrėžti produktų ar produktų grupės sąvoką taip, kaip ji vartojama įgaliojimuose ir techninėse specifikacijose; kadangi 13 straipsnio 3 dalyje nurodytos dvi tvarkos rūšys yra išsamiai apibūdintos Direktyvos 89/106/EEB III priede; kadangi todėl yra būtina aiškiai apibrėžti metodus, kuriuos taikant šios dvi tvarkos rūšys turi būti įgyvendintos pagal III priedą kiekvienam produktui ar produktų grupei, kadangi III priede pirmenybė teikiama tam tikroms sistemoms; kadangi 13 straipsnio 3 dalies a punkte nurodyta tvarka atitinka pirmojoje galimybėje nurodytas sistemas be nuolatinės priežiūros, III priedo 2 dalies ii punkte nurodytas antrąją ir trečiąją galimybes, o 13 straipsnio 3 dalies b punkte nurodyta tvarka atitinka III priedo 2 dalies i punkte nurodytas sistemas bei III priedo 2 dalies ii punkto pirmąją galimybę su nuolatine priežiūra; kadangi šiame sprendime numatytos priemonės atitinka Statybos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis I priede išvardytų produktų ir produktų grupių atitiktis atestuojama taikant tvarką, pagal kurią tik gamintojas atsako už gamyklos produkcijos kontrolės sistemą, užtikrinančią, kad produktas atitinka reikiamas technines specifikacijas. 2 straipsnis II priede nurodytų produktų atitiktis atestuojama taikant tvarką, pagal kurią be gamintojo naudojamos gamyklos produkcijos kontrolės sistemos, patvirtinta sertifikavimo įstaiga dalyvauja atestuojant ar prižiūrint produkcijos kontrolę ar patį produktą. 3 straipsnis Atitikties atestavimo tvarka, kaip nurodyta III priede, yra nurodoma darniųjų standartų įgaliojimuose. 4 straipsnis Šis sprendimas skirtas valstybėms narėms. Priimta Briuselyje, 1998 m. spalio 13 d. Komisijos vardu Martin Bangemann Komisijos narys [1] OL L 40, 1989 2 11, p. 12. [2] OL L 220, 1993 8 30, p. 1. -------------------------------------------------- I PRIEDAS Pagalbiniai produktai (pvz., sprausteliai, sandūrų hermetikai, sandarinamoji mastika) Naudojami betono kelių statybai -------------------------------------------------- II PRIEDAS Bitumas (pvz., grynasis bitumas, bitumo ir polimero kompozicija, suskystintasis naftos bitumas, suskystintojo naftos bitumo ir polimero kompozicija, suskystintasis bitumas, bitumo emulsija, suskystintojo naftos bitumo emulsija, bitumo emulsijos ir polimero kompozicija, suskystintojo polimero ir bitumo emulsijos kompozicija, gamtinis asfaltas arba bitumas) Naudojamas kelių statybai ir kelių dangų paviršiaus paruošimui Bitumo mišiniai (pvz., asfaltbetonis, tame tarpe labai minkštas asfaltas, mišiniai, naudojami labai ploniems kelių dangos sluoksniams, akytasis asfaltas, asfalto mastika, akmens asfalto mastika, voluotasis asfaltbetonis) Naudojami kelių dangų paviršiaus paruošimui Paviršiaus paruošimo produktai (pvz., emulsija kelio dangai, mikrodangai ir paviršiaus apdailinimui) Naudojami kelių dangų paviršiaus paruošimui Tiltų paklotų hidroizoliacijos produktai ir rinkiniai (pvz., asfalto mastika, surenkami hidroizoliacijos paklotai, iš anksto suformuoti tolio lakštai, dervos/poliuretanas) Naudojami tiltų paklotams -------------------------------------------------- III PRIEDAS Pastaba: produktams, kurie yra naudojami daugiau nei pagal vieną paskirtį, apibrėžtą toliau nurodytoms grupėms, patvirtintosios įstaigos užduotys, išplaukiančios iš atitinkamų atitikties atestavimo sistemų, yra subendrintos. PRODUKTŲ GRUPĖ KELIŲ STATYBOS PRODUKTAI (1/2) 1. Atitikties atestavimo sistemos Toliau nurodytam (-iems) produktui (-ams) ir jų paskirčiai CEN ir CENELEC prašoma atitinkamame (-uose) darniajame (darniuosiuose) standarte (-uose) apibrėžti tokias atitikties atestavimo sistemas: 4 sistema: žr. Direktyvos 89/106/EEB III priedo 2 dalies ii punkto trečiąją galimybę. 2 + sistema: žr. Direktyvos 89/106/EEB III priedo 2 dalies ii punkto pirmąją galimybę, įskaitant patvirtintos institucijos atliekamą gamyklos produkcijos kontrolės sertifikavimą pradinio gamyklos patikrinimo ir gamyklos produkcijos kontrolės pagrindu, taip pat nuolatinę gamyklos produkcijos kontrolės priežiūrą, įvertinimą ir patvirtinimą. Produktai | Paskirtis | Lygis (-iai) arba klasė (-és) | | Bitumas | Naudojamas kelių statybai ir kelių dangos paviršiaus paruošimui. | __ | 2 + | Bitumo mišiniai | Naudojami kelių statybai ir kelių dangos paviršiaus paruošimui | __ | 2 + | Paviršiaus paruošimo produktai | Naudojami kelių dangų paviršiaus paruošimui | __ | 2 + | Tiltų paklotų hidroizoliacijos produktai ir rinkiniai | Naudojami tiltų paklotams | __ | 2 + | Pagalbiniai produktai | Naudojami betono keliams | __ | 4 | Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais šių charakteristikų patikra neturi būti skiriama atlikti gamintojui, jei jis nenori paskelbti apie šio produkto naudingumo koeficientą šiuo atžvilgiu. PRODUKTŲ GRUPĖ KELIŲ STATYBOS PRODUKTAI (2/2) 1. Atitikties atestavimo sistemos Toliau nurodytam (-iems) produktui (-ams) ir jų paskirčiai CEN ir CENELEC prašoma atitinkamame (-uose) darniajame (darniuosiuose) standarte (-uose) apibrėžti tokias atitikties atestavimo sistemas: 1 sistema: žr. Direktyvos 89/106/EEB III priedo 2 dalies i punktą be pavyzdžių audito ir tyrimo. 3 sistema: žr. Direktyvos 89/106/EEB III priedo 2 dalies ii punkto antrąją galimybę. 4 sistema: žr. Direktyvos 89/106/EEB III priedo 2 dalies ii punkto trečiąją galimybę. Produktai | Paskirtis | Lygis (-iai) arba klasė (-és) (sąveika su ugnimi) | Atitikties atestavimo sistema (-os) | Bitumo mišiniai Paviršiaus paruošimo produktai | Naudojami atvejais, kuriems taikomos medžiagų sąveikos su ugnimi normos | Afl, Bfl, Cfl Afl, Bfl, Cfl Afl, Dfl, Efl, Ffl | 1 3 4 | Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais šių charakteristikų patikra neturi būti skiriama atlikti gamintojui, jei jis nenori paskelbti apie šio produkto naudingumo koeficientą šiuo atžvilgiu. --------------------------------------------------